laion/Wikipedia-Exotic huggingface dataset:
יחסי אירלנד–קניה

יחסי אירלנד–קניה הם היחסים הדיפלומטיים בין אירלנד לקניה. שתי המדינות הן חברות מלאות בחבר העמים הבריטי. אירלנד וקניה חולקות היסטוריה ארוכה של ידידות ושיתוף פעולה פוליטי שהחלה עם הקמת מרכזי מיסיונרים איריים בקניה. שתי המדינות חולקות חוויה משותפת וכואבת של קולוניזציה, מאבק וליברליזציה, ושתיהן מחויבות לבניית חברות חופשיות ודמוקרטיות. קניה קיבלה 9.3 מיליון אירו בסיוע מאירלנד ב-2011. בקניה חיים כ-2,000 אזרחים אירים. ארגוני המיסיונרים האיריים הקימו מרכזים לחינוך ובריאות בחלקים רבים של קניה. בין אלה מוסדות חינוך ידועים כמו לורטו קולג' לימורו, סנט מרי קולג' בניירובי, סנט פטריק'ס קולג' איטן - ומתקני בריאות כמו בית החולים מאטר. בשנים האחרונות תרמו ארגונים איריים לא-ממשלתיים כמו Goal‏, Trócaire‏, Concern Worldwide ו-Action Aid לתוכניות הומניטריות ופיתוח בקניה. באמצעות Irish Aid, ממשלת אירלנד מספקת מדי שנה 6.5 מיליון אירו לארגונים לא ממשלתיים הפועלים בקניה. על מנת לעודד ולחזק את הקשר הזה ולהגביר את קשרי הסחר בין שתי המדינות, ממשלת קניה פתחה שגרירות בדבלין ב-2007 ואירלנד פתחה מחדש את שגרירותה בניירובי ב-2014. קניה וניירובי מוכרות כמרכז עסקי וכלכלי חשוב במזרח אפריקה. קניה היא מרכז כלכלי חשוב ביותר אשר ממלא תפקיד מוביל באינטגרציה הפוליטית, המוניטרית והכלכלית של הקהילה המזרח אפריקאית. יש מספר הולך וגדל של חברות איריות שעושות עסקים בקניה וצמיחה ניכרת בסחר בין שתי המדינות. סטטיסטיקות הסחר מראות כי הסחר בין אירלנד לקניה גדל ב-110% מאז 2005, מ-22 מיליון אירו באותה שנה ל-47 מיליון אירו ב-2014. אירלנד מחזיקה בקניה שגרירות בניירובי. קניה מחזיקה באירלנד שגרירות בדבלין. מדיה וקבצים בנושא יחסי אירלנד–קניה בוויקישיתוף יחסי אירלנד–קניה באתר שגרירות אירלנד בקניה
משה אריה במברגר (שנלנקה)

הרב ד"ר משה אריה (לייב) הלוי במברגר (בכתיב יידי: באמבערגער, בגרמנית: Moses Löb Bamberger; ג' באייר ה'תרכ"ט, 14 באפריל 1869 – ו' באדר א' ה'תרפ"ד, 11 בפברואר 1924) היה רב בעיירה שֶׁנְלַנְקֶה (שענלאנקע), ממלכת פרוסיה (כיום: טרזציאנצקי (אנ'), פולין). נולד בשנת ה'תרכ"ט (1869) בפישאך (אנ'), שוואביה לרבי שמחה במברגר, רב העיר ובנו של רבי יצחק דב במברגר מווירצבורג. למד תורה מפי אביו. נשא את ביילא בתו של מאיר אטלינגר, חתנו של רבי יעקב אטלינגר. בשנת ה'תרס"ה (1905) מונה לרבה של שנלנקה. נפטר במפתיע בו' באדר א' ה'תרפ"ד (11 בפברואר 1924), כששהה בפרנקפורט לרגל נישואי ביתו, שנועדו להתקיים למחרת. פרסם לראשונה את כתביו של רבי יוסף נחמיאש. כן פרסם את החיבור "בית יד" על הלכות נטילת ידיים לרבי מנחם המאירי (ה'תרע"ב). השתתף בכתיבת ערכים לאנציקלופדיה אוצר ישראל. בגרמנית פרסם עבודת מחקר על רבי יוסף נחמיאש ופירושו למגילת אסתר בשני חלקים (1891–1893), עליה קיבל תואר דוקטור לפילוסופיה מאוניברסיטת היידלברג. כמו כן פרסם ספרים על תולדות יהדות גרמניה, ערך את מאמריו ונאומיו של רבי יעקב אטלינגר ועוד. מידע על משה אריה בן שמחה במברגר בקטלוג הספרייה הלאומית Trzcianka, בפרויקט "KehilaLinks" מבית JewishGen הפסקה "Descendants" בערך "Bamberger, Seligmann Baer" באנציקלופדיה יודאיקה, באתר Encyclopedia.com הערך "BAMBERGER, Moses Löb, Dr.", באתר "BHR Biographisches Portal der Rabbiner" משה אריה בן שמחה במברגר (1869-1924), דף שער בספרייה הלאומית רבי יוסף נחמיאש, פירוש מגילת אסתר, פודגורז'ה, תרנ"ט (דפוס ראשון: תרנ"א), הקדמה, באתר היברובוקס. רבי יוסף נחמיאש, פירוש פרקי אבות, פאקש, תרס"ז, הקדמה, באתר אוצר החכמה. כרכים ה'–ו', ח'–י'. Abhandlungen und Reden von Rabbi Jacob Ettlinger, בקטלוג הספרייה הלאומית.
Nocturne

Nocturne (מנורווגית: נוקטורן) הוא שיר מאת הצמד האירי-נורווגי סיקרט גארדן, אשר ייצג את נורווגיה בתחרות האירוויזיון לשנת 1995 וזכה בתחרות בשנה זו. זוהי הפעם השנייה שנורווגיה זוכה בתחרות, וזאת לאחר הזכייה באירוויזיון 1985 של בוביסוקס! עם השיר La det swinge. בשיר משתתפים כחמישה מבצעים: הצמד סיקרט גארדן שכולל את הכנרת פיונלה שרי (אנ') והפסנתרן-מלחין רולף לובלנד (אנ'), וכן שלושה אורחים - הזמרת הנורווגית גונהילד טוינרסהיים, נגן החליל האירי הנס פרדריק יאקובסן, ונגנית הניקלהארפ (אנ') השוודית אסא יינדר (אנ'). ב-1995 הזמין תאגיד השידור הנורווגי את רולף לולנד להגיש שיר ל"מלודי גרנד פרי" 1995 (קדם האירוויזיון הנורווגי). בסופו של דבר, בחר לולנד להגיש את "נוקטורן", שיר שנכתב לאלבום הראשון של Secret Garden. מעולם לא הייתה לו במקור הכוונה שהשיר ייכלל ב"מלודי גרנד פרי". בראיון לתאגיד השידור הנורווגי ב-2005, ציין לובלנד כי "זה היה לגמרי במקרה שהמפיק של מלודי גרנד פרי שמע את השיר. הוא חשב ש'Nocturne' זה משהו שונה וחדש, וחשב שיש לזה פוטנציאל גדול בתחרות. בסופו של דבר, נתתי לעצמי להשתכנע". השיר הוא כמעט כולו אינסטרומנטלי, עם שני בתים קצרים הכוללים 24 מילים. למרות הסגנון הלא מסורתי, "נוקטורן" זכה בגמר הנורווגי ב-NRK Marienlyst בשבת ה-1 באפריל 1995 עם 404 נקודות. באירוויזיון השיר היה החמישי בסדר המתמודדים, אחרי השיר של בוסניה והרצגובינה ולפני רוסיה. לאחר סגירת ההצבעה השיר סיים במקום הראשון מתוך 23, עם 148 נקודות. זה היה הניצחון השני של לובלנד כמלחין, מאחר שהוא כתב את המוזיקה גם לזכייה הקודמת של נורווגיה באירוויזיון עם La det swinge. בנוסף, השיר שבר רצף של שלוש זכיות רצופות לאירלנד (וזאת על אף שהכנרת פיונלה שרי (אנ') היא אירית). בשנה לאחר מכן אירלנד זכתה שוב, עם ארבע זכיות מתוך חמש. השיר ידוע הודות המיעוט שלו במילים - 24 בסך הכל. רוב השיר הוא אינסטרומנטלי, כאשר ההתמקדות היא במנגינת הכינור של פיונלה שרי. נכון ל-2022 זהו השיר הזוכה בעל מספר המילים המועט ביותר. עם זאת, השיר שהשתתף באיורווזיון והוא בעל מספר המילים המועטות הוא של פינלנד משנת 1998 - Aava של להקת Edea (אנ') עם 6 מילים בלבד ושל בלגיה משנת 1983 - Rendez-vous של להקת Pas de Deux (אנ') עם 11 מילים. נוקטורן לא יצא כסינגל בנורווגיה, אלא בשאר אירופה ובסקנדינביה. לאחר מכן הוא גם קיבל גרסה באנגלית. השיר הגיע למקום הראשון בישראל (למשך ארבעה שבועות), מקום 6 בבלגיה, 20 בהולנד ו-26 בשוודיה. נוקטורן פורסם במקור כחלק מאלבום הבכורה של סיקרט גארדן, "שירים מהגן הסודי" (אנ'). באלבום משנת 2007 Inside I'm Singing (אנ') הצמד הוציא גרסה חדשה של השיר. במוזיקה & מדיה אמרו כי נוקטורן והא לא רק "ניצחון למוזיקה אמיתית על מוזיקת אוכל מהיר, והישג בלתי נתפס של שיר אינסטרומנטלי". אלן ג'ונס ממיוזיק ויק כתב כי: "זוהי יצירה רודפת, פסטורלית, שמרגישה יותר קשורה לתרבות גאליה מאשר למוזיקה נורדית. אך עם כל כך מעט מילים, קשה לחשוב שזהו שיר" ההרכב Celtic Woman ביצע לשיר קאבר כחלק מאלבומו השביעי - Believe (אנ'). מידע על היצירה "Nocturne" באתר מיוזיק בריינז מידע על היצירה "Nocturne" באתר Discogs מילות השיר "Nocturne" באתר Genius
יחסי ניו זילנד – קניה

יחסי ניו זילנד–קניה הם היחסים הדיפלומטיים בין ניו זילנד לקניה. שתי המדינות הן חברות מלאות בחבר העמים הבריטי. בשנת 2013 ארגון Caritas Aotearoa הניו זילנדי סיפק מזון ומים לאזורים בצפון קניה שנפגעו קשות מבצורת. ביוני 2022 שרי הסחר של האיחוד האירופי, אקוודור, קניה וניו זילנד הסכימו לעבוד במשותף ליצירת קואליציה כוללת של שרי סחר בנושאי אקלים. זה משקף את המחויבות המשותפת שלהם להביא את המאבק בשינויי האקלים לחזית מדיניות הסחר. ניו זילנד מיוצגת בקניה באמצעות שגרירותה באדיס אבבה, אתיופיה, ובנוסף מחזיקה קונסוליית כבוד בניירובי. קניה מיוצגת בניו זילנד באמצעות הנציבות העליונה שלה בקנברה, אוסטרליה. מדיה וקבצים בנושא יחסי ניו זילנד – קניה בוויקישיתוף Emergency Relief באתר caritas Joint Statement: New Zealand teams up with Ecuador, Kenya, and the EU to forge cooperation on trade and climate באתר ממשלת ניו זילנד, 13 ביוני 2022 אתיופיה באתר משרד החוץ הניו זילנדי קניה באתר משרד החוץ הניו זילנדי
ורסו ספרים

ורסו ספרים (באנגלית: Verso Books) היא הוצאת ספרים שמאלנית המבוססת בלונדון ובניו יורק, שנוסדה ב-1970 על ידי סגל ה"ניו לפט רוויו" (דו־ירחון אקדמי בריטי). ורסו ספרים, אשר נוסדה במקור כ"ספרי השמאל החדש". השם "ורסו" מתייחס למושג הטכני לדף שמאלי של ספר. השם הוא גם משחר מילים הקשור למדיניות הפוליטית שלו, שמזכירה את המונח הלטיני "Vice Versa" בעברית - "היפוכו של דבר". ב-1970, ורסו ספרים התחילה כמהדורה. היא נוסדה כהוצאה של ספרי עיון בנושאי פוליטיקה בין־לאומית, בהתמקדות על סופרים כמו טארק עלי. עם זאת, ורסו ספרים הוציאה לאור גם כמה ספרי קריאה במשך השנים. ההוצאה צברה הכרה מוקדמת על ידי תרגומיה של ספרים על ידי הוגים אירופאיים, במיוחד כאלו מאסכולת פרנקפורט. הכותר הכי נמכר של ורסו ספרים הוא האוטוביוגרפיה של ריגוברטה מנצ'ו, שזכתה בפרס נובל ב-1992. כותרי ורסו ספרים מפוזרים בארצות הברית על ידי בית ההוצאה לאור רנדום האוס. ההוצאה ידועה בכך שהיא מארחת אירועים רבים בארצות הברית ואירופה, שמתמקדים בפוליטיקה רדיקלית והיסטוריה. עד 2020, ורסו ספרים הוציאה לאור יותר מ-1,800 כותרים. אתר האינטרנט הרשמי של ורסו ספרים (באנגלית) ורסו ספרים, ברשת החברתית אקס (טוויטר) ורסו ספרים, ברשת החברתית אינסטגרם "Verso Books launches 'bold' fiction imprint | The Bookseller". www.thebookseller.com. נבדק ב-2020-04-15. Verso Books, About Verso "Verso". www.versobooks.com. נבדק ב-2020-04-15. Barron, Michael (3 ביולי 2020). "Verso, Feminist Press Turn 50". Publishers Weekly. נבדק ב-2020-09-16. {{cite web}}: (עזרה)
יחסי ניו זילנד – ערב הסעודית

יחסי ניו זילנד–ערב הסעודית הם היחסים הדיפלומטיים בין ניו זילנד לערב הסעודית. היחסים בין סעודיה לניו זילנד נמצאים במצב עדין. מצד אחד, המסחר פורח. היצוא של ניו זילנד לערב הסעודית מסתכם בשווי כ-750 מיליון דולר בשנה, עלייה של למעלה מ-30% מאז 2017, אולם, הסכם סחר חופשי משתלם עוד יותר עם סעודיה וחמש המדינות האחרות המרכיבות את מועצת שיתוף הפעולה של מדינות המפרץ (GCC), נותר חמקמק. העסקה סוכמה עקרונית עוד ב-2009, אך נותרה לא מאושרת. תחת הממשלה הלאומית, פתרון כביכול מהיר כדי לנסות לעבור את ההסדר - "עסקת הכבשים הסעודית" הידועה לשמצה של מאריי מק'קלי, רק החמיר את המצב. ניו זילנד מחזיקה בערב הסעודית שגרירות בריאד. ערב הסעודית מחזיקה בניו זילנד שגרירות בוולינגטון וקונסוליה באוקלנד. מדיה וקבצים בנושא יחסי ניו זילנד – ערב הסעודית בוויקישיתוף Opinion: New Zealand's relationship with Saudi Arabia faces increasing scrutiny באתר newshub‏, 11 ביוני 2021 ניו זילנד בערב הסעודית באתר משרד החוץ הניו זילנדי ערב הסעודית בניו זילנד באתר משרד החוץ הניו זילנדי
יחסי איחוד האמירויות הערביות – ניו זילנד

יחסי איחוד האמירויות הערביות–ניו זילנד הם היחסים הדיפלומטיים בין איחוד האמירויות הערביות לניו זילנד. במרץ 2022 איחוד האמירויות וניו זילנד הסכימו לעבוד יחד בשבעה מגזרים כלכליים מועדפים במהלך השנתיים הקרובות כדי להגביר עוד יותר את הסחר וההשקעות בין שתי המדינות. פיתוח מסחר והשקעות הדדיות, טכנולוגיה מתקדמת, תעשיות חדשניות, חקלאות וביטחון תזונתי, חשמל מתחדש, לוגיסטיקה; יזמות ותיירות הם בין שבעת המסלולים שזוהו כדי לעזור להגביר את ההשקעות והמסחר. שני הצדדים דנו בפוטנציאל של הגדלת שיתוף הפעולה הכלכלי במושב השמיני של הוועדה הכלכלית המשותפת של איחוד האמירויות הערביות-ניו זילנד. את הפגישה, שהתקיימה בשולי אקספו 2020 דובאי, ניהל ד"ר תאני אל זייודי, שר המדינה לסחר חוץ, שאמר כי השותפות הכלכלית בין שתי המדינות "התפתחה ללא הרף לקראת התקדמות ושגשוג נוספים". "הסחר ללא נפט בין איחוד האמירויות לניו זילנד טיפס לכמעט 763 מיליון דולר עד סוף 2021, עלייה של 14.2 אחוזים משנת 2020 ועלייה של 13.4 אחוזים מרמות 2019. "איחוד האמירויות היא שותפת הסחר העשירית בגודלה של ניו זילנד בעולם, ומהווה 2.5% מסחר החוץ של ניו זילנד", אמר מר אל זייודי. "אנחנו גם שותפי הסחר הערבים מספר אחת של ניו זילנד, מהווים 50% מהמסחר שלה עם העולם הערבי", הוא הוסיף. ההשקעות הישירות של איחוד האמירויות בניו זילנד הגיעו ל-625 מיליון דולר עד סוף מרץ אשתקד, בעוד שזרימת ההשקעות של ניו זילנד לאיחוד האמירויות עמד על 272.5 מיליון דולר, אמר השר. שני הצדדים חתמו על מספר הסכמים ראשוניים במהלך פגישת ה-JEC, כולל הסכם בין ביטוח יצוא האשראי Etihad של איחוד האמירויות הערביות וסוכנות האשראי ליצוא של ניו זילנד כדי להגביר את תנופת הסחר, ההשקעות בייצוא והמאמצים לקידום יצוא סחורות. ניו זילנד מחזיקה באיחוד האמירויות הערביות שגרירות באבו דאבי וקונסוליה כללית בדובאי. איחוד האמירויות הערביות מחזיקה בניו זילנד שגרירות בוולינגטון וקונסוליה באוקלנד. מדיה וקבצים בנושא יחסי איחוד האמירויות הערביות – ניו זילנד בוויקישיתוף UAE and New Zealand agree to work on priority sectors to boost trade and investment ties באתר thenationalnews‏, 10 במרץ 2022 ניו זילנד באיחוד האמירויות הערביות באתר משרד החוץ הניו זילנדי איחוד האמירויות הערביות בניו זילנד באתר משרד החוץ הניו זילנדי
יחסי איחוד האמירויות הערביות – דרום אפריקה

יחסי איחוד האמירויות הערביות–דרום אפריקה הם היחסים הדיפלומטיים בין איחוד האמירויות הערביות לדרום אפריקה. יחסים דו-צדדיים בלתי פורמליים בין דרום אפריקה ואיחוד האמירויות החלו ב-1992, כאשר מחלקת הסחר והתעשייה של דרום אפריקה וארגון סחר החוץ של דרום אפריקה ארגנו תערוכה מוצלחת של מוצרי SA בדובאי. תערוכה זו התקיימה באוקטובר 1992 והניחה את הבסיס למה שהפך במהרה לקשר עסקי משגשג. יחסים דיפלומטיים רשמיים בין דרום אפריקה לאיחוד האמירויות כוננו זמן קצר לאחר ששר החוץ של איחוד האמירויות, שייח' חמדאן בן זאיד אאל נהיאן, בקר בדרום אפריקה בשנת 1994 כדי להשתתף בטקס השבעתו של מר נלסון מנדלה. שגרירות דרום אפריקה באבו דאבי נפתחה ב-17 בינואר 1995. באותה שנה נפתחה שגרירות איחוד האמירויות בפרטוריה. זמן קצר לאחר מכן הוקמה קונסוליה דרום אפריקאית בדובאי. הקונסוליה שודרגה לקונסוליה כללית בדצמבר 2005. יותר מ-100 חברות דרום אפריקאיות התבססו באיחוד האמירויות. המספר ממשיך לגדול. אלה נעים מקבוצות מסעדות ידועות כמו Nando's‏, Butcher Shop‏, Meat Co‏, Mug & Bean ו-Debonairs Pizza, ועד לחברות בענפי הבנייה וההנדסה, הבנקאות, האנרגיה, הנסיעות והאירוח, המסחר וייעוץ משאבי אנוש. היצוא והיבוא בין שתי המדינות כולל מתכות יקרות, ברזל, פלדה ומוצרי מינרלים, מוצרי מזון מוכנים, כימיקלים, מכונות, מטוסים וכלי שיט, חיות, פלסטיק, גומי וטקסטיל. נפט הוא מוצר יבוא עיקרי לדרום אפריקה מאיחוד האמירויות. כ-50,000–100,000 דרום אפריקאים מתגוררים באיחוד האמירויות הערביות. דרום אפריקה מחזיקה באיחוד האמירויות הערביות שגרירות באבו דאבי וקונוסוליה כללית בדובאי. איחוד האמירויות הערביות מחזיקה בדרום אפריקה שגרירות בפרטוריה. מדיה וקבצים בנושא יחסי איחוד האמירויות הערביות – דרום אפריקה בוויקישיתוף יחסי איחוד האמירויות הערביות–דרום אפריקה באתר הקונסוליה הכללית הדרום אפריקאית בדובאי South Africa-UAE trade bouncing back to pre-COVID growth trajectory: Ambassador באתר wam‏, 11 בנובמבר 2021
ג'ודו באולימפיאדת ברצלונה (1992)

תחרות הג'ודו באולימפיאדת ברצלונה 1992 התקיימה בארבע עשרה דרגות משקל, שבע לגברים ושבע לנשים. הייתה זו הפעם הראשונה בתולדות הג'ודו במשחקים האולימפיים שהוענקו מדליות לג'ודוקות נשים, לאחר שנשים התחרו באולימפיאדת סיאול 1988 בטורניר הג'ודו (אנ') כספורט הדגמה (אנ') בלבד. המשחקים התקיימו באולם פלאו בלאוגרנה בברצלונה. בתחרות זכתה משלחת ישראל באולימפיאדת ברצלונה (1992) בשתי המדליות האולימפיות הראשונות שלה, כשיעל ארד זכתה במדליית כסף בתחרות במשקל עד 61 ק"ג (אנ'), ולאחריה זכה אורן סמדג'ה במדליית ארד במשקל עד 71 ק"ג. מדיה וקבצים בנושא ג'ודו באולימפיאדת ברצלונה בוויקישיתוף התחרות, באתר המשחקים האולימפיים התחרות, באתר איגוד הג'ודו העולמי
יחסי איחוד האמירויות הערביות – פינלנד

יחסי איחוד האמירויות הערביות–פינלנד הם היחסים הדיפלומטיים בין איחוד האמירויות הערביות לפינלנד. איחוד האמירויות הערביות הוכרה על ידי פינלנד ב-1972, וב-21 בפברואר 1975 ייסדו המדינות יחסים דיפלומטיים רשמיים. פינלנד פתחה את הנציגות הדיפלומטית הראשונה שלה באבו דאבי בשנת 1980. פיתוח קשרי מסחר בפרט דרש נוכחות פעילה באבו דאבי. בשנת 1991 שודרגה הקונסוליה לשגרירות. השגריר המוצב באבו דאבי מוסמך גם בבחריין. שגריר איחוד האמירויות הערביות בסטוקהולם, שוודיה הוסמך גם בפינלנד עד שהמדינה החליטה להקים שגרירות בהלסינקי ב-2017. ב-16 בספטמבר 2021 חתמו איחוד האמירויות ופינלנד באבו דאבי על מזכר הבנות בנושא שיפור ההתייעצויות הפוליטיות. משלחת סחר של האמירויות, בראשות עוזר שר הכלכלה והמסחר במשרד החוץ ושיתוף הפעולה הבינלאומי, עבדולנאסר ג'מאל אלשעלי, ערכה ביקור רשמי בפינלנד, אסטוניה, לטביה וליטא בין 8 ל-14 במאי 2022. באיחוד האמירויות פועלות כ-70 חברות פיניות. חברות פיניות רבות הרשומות במדינה מטפלות בפעילות האזורית שלהן ממשרד איחוד האמירויות, בנוסף לשוק המקומי. חברות פיניות רבות פועלות במדינה באמצעות סוכנים. ישנה עניין גובר מצד חברות פיניות להיכנס לשוק של איחוד האמירויות הערביות. שווי הסחר הכולל בשילוב היבוא והיצוא בין שתי המדינות בשנת 2020 היה 482 מיליון אירו. הערך הכולל של היצוא הפיני לאיחוד האמירויות ב-2020 עמד על 283 מיליון אירו והערך הכולל של היבוא מאיחוד האמירויות לפינלנד היה 199 מיליון אירו. בשנת 2020, איחוד האמירויות הייתה שותפת הייצוא השנייה בגודלה לסחורות פיניות (188 מיליון אירו) מבין מדינות המפרץ אחרי ערב הסעודית, ושותפת היבוא השלישית בגודלה (17 מיליון אירו). הסחר בסחורות היווה 66 אחוז מהיצוא. המוצרים העיקריים שפינלנד ייצאה לאיחוד האמירויות היו מכונות וציוד, עיסת נייר, קרטון, כמו גם ברזל ופלדה. סחר בשירותים היווה 34 אחוז מהיצוא. במונחים של סחר בשירותים, איחוד האמירויות הייתה שותפת היצוא השנייה בגודלה של פינלנד (95 מיליון אירו) ושותפת היבוא הגדולה ביותר (182 מיליון אירו) באזור המפרץ. מסך הערך של יבוא איחוד האמירויות, הסחר בשירותים היווה 91 אחוזים והסחר בסחורות 9 אחוזים בשנת 2020. היבוא העיקרי של איחוד האמירויות לפינלנד היה שמנים מינרליים ומוצרי שמן מינרליים, מוצרי אלומיניום ואלומיניום, מכונות וציוד, פלסטיק ומוצרי פלסטיק. כ-1,400 פינים חיים באיחוד האמירויות הערביות באופן קבוע פחות או יותר. בנוסף, מדי שנה מבקרים במדינה עשרות אלפי תיירים פינים, כעשרת אלפים תיירים מבקרים בפינלנד מאיחוד האמירויות הערביות מדי שנה. מספר התיירים גדל בשנים האחרונות. פינלנד מחזיקה באיחוד האמירויות הערביות שגרירות באבו דאבי. איחוד האמירויות הערביות מחזיקה בפינלנד שגרירות בהלסינקי. מדיה וקבצים בנושא יחסי איחוד האמירויות הערביות – פינלנד בוויקישיתוף יחסי איחוד האמירויות הערביות–פינלנד באתר שגרירות פינלנד באבו דאבי UAE, Finland advancing political consultations באתר wam‏, 16 בספטמבר 2021 UAE trade mission visits Finland, Estonia, Latvia, and Lithuania באתר משרד החוץ של איחוד האמירויות, 19 במאי 2022
מכירת חיסול (ספר)

מכירת חיסול (באנגלית: The Gun Seller) הוא ספרו הראשון של השחקן והסופר יו לורי. הספר עוסק בחייל בריטי בדימוס אשר נגרר בעל כורחו לעולם של ריגול ותככים. לורי הודיע כי הוא מתכנן לכתוב ספר המשך בשם "חייל של נייר" (The Paper Soldier), אולם נכון ל-2022 הוא טרם יצא לאור. תומאס לאנג, חייל משוחרר מהמשמר הסקוטי, עובד לפרנסתו כשומר ראש וחי מהיד לפה. באחת מנסיעותיו, הוא פוגש באמסטרדם באדם בשם מקלסקי, אשר מציע לשלם לו הון עתק אם יתנקש בחייו של איש עסקים אמריקני בשם אלכסנדר וולף. לאנג מסרב להצעה, ומגיע לביתו של וולף כדי להזהיר אותו. הוא מגלה שוולף אינו בבית, ונקלע לקרב עם פורץ מסתורי שחדר פנימה. לאנג מתגבר על הפורץ ופוצע אותו קשה. הוא מצליח להתחמק מהזירה, אולם העניינים מסתבכים כאשר לאנג מגלה שמי שהזמין את הרצח הוא לא אחר מאשר אלכסנדר וולף עצמו. תוך זמן קצר מבין לאנג שנקלע בעל כורחו לפרשיית ריגול סבוכה שבה מעורבים ה-CIA, ה-MI6 וסוחרי נשק בינלאומיים. לורי הודיע שהוא מתכנן לכתוב ספר המשך ל"מכירת חיסול" שייקרא "חייל הנייר". Amazon.com פרסמה הודעה על פיה הספר יצא בספטמבר 2007. עם זאת, כאשר התאריך המיועד הגיע, הודיע עורך דינו כי לא זו בלבד שהספר לא מוכן להוצאה לאור, לורי אפילו לא התחיל לכתוב אותו. כעבור שנתיים הוציא לורי הודעה נוספת על פיה הספר עדיין אינו מוכן. הוא לא פרסם הודעה מתי הספר אמור לצאת לאור. מכירת חיסול, באתר OCLC (באנגלית) "מכירת חיסול" של יו לורי: בלש אחד לרפואה ביקורת ספר: מכירת חיסול/ יו לורי
אריק גרין

אריק אובראיין גרין (באנגלית: Erick O'Brien Green; נולד ב-9 במאי 1991) הוא כדורסלן אמריקאי המשחק בעמדות הקלע והרכז. גרין נולד באינגלווד, קליפורניה, אך גדל בווינצ'סטר, וירג'יניה. הוא בחר לשחק כדורסל עבור קבוצת הכדורסל של וירג'יניה טק, ובדראפט ה-NBA ‏2013 נבחר בבחירה ה-46 על ידי יוטה ג'אז, אך הועבר מיד בטרייד לדנוור נאגטס. הוא הצטרף לסגל הקבוצה לקראת טורניר ליגת הקיץ של ה-NBA, שם העמיד ממוצעים של 9.3 נקודות, 2.2 ריבאונדים ו-1.8 אסיסטים בשישה משחקים. ב-26 באוגוסט 2013 חתם במונטפסקי סיינה מהסרייה א', והעמיד ממוצעים של 10.8 נקודות, 1.5 ריבאונדים ו-1.1 אסיסטים למשחק בליגה, וממוצעים של 11.1 נקודות, 1.7 ריבאונדים ואסיסט למשחק, ב-10 משחקים ששיחק ביורוליג. ב-1 באוגוסט 2014 חתם על חוזה לשלוש שנים בשכר של 2.3 מיליון דולר עם דנוור נאגטס, לאחר שהעמיד ממוצע של 16.6 נקודות למשחק בטורניר ליגת הקיץ. ב-20 בינואר 2015 נשלח לפורט ויין מאד אנטס, שלוחתהּ של הנאגטס בליגת הפיתוח של ה-NBA, אך שב לנאגטס חמישה ימים לאחר מכן. ב-15 באפריל 2015 רשם 17 נקודות, 7 אסיסטים, 4 ריבאונדים וחטיפה אחת בהפסד לגולדן סטייט ווריורס. בסך הכל במהלך עונת 2014/2015 ב-NBA רשם גרין ממוצעים של 3.4 נקודות, 0.9 אסיסטים ו-0.7 ריבאונדים ב-9.5 דקות למשחק ב-43 משחקים בהם שיחק. בקיץ 2015 שיחק שוב עם הנאגטס בליגת הקיץ, והעמיד ממוצעים של 14.8 נקודות, 1.4 ריבאונדים, 4.0 אסיסטים ו-1.8 חטיפות בחמישה משחקים. על אף שהרשים בטורניר, ב-5 בנובמבר 2015 הוא שוחרר על ידי הנאגטס. ב-21 בנובמבר 2015 חתם ברינו ביגהורנס מליגת הפיתוח. הוא ערך את הופעת הבכורה שלו עבור הביגהורנס באותו לילה, וקלע 23 נקודות ב-35 דקות מול לוס אנג'לס די-פנדרס. ב-29 בינואר 2016 נבחר לקבוצת האולסטאר המערבית למשחק האולסטאר בליגת הפיתוח. ב-26 בינואר 2016 חתם על חוזה ל-10 ימים עם יוטה ג'אז. למחרת, הוא ערך את הופעת הבכורה שלו בג'אז בניצחון 102–73 על שארלוט הורנטס, ורשם ארבע נקודות ואסיסט אחד בארבע דקות משחק. ב-5 בפברואר חתם על חוזה נוסף ל-10 ימים עם הג'אז. ב-19 בפברואר, לאחר שחוזהו בג'אז לא הוארך, הוא הצטרף מחדש לביגהורן. בסיום העונה הוא נבחר לקבוצת העונה בליגת הפיתוח. ב-15 ביולי 2016 חתם לשנתיים באולימפיאקוס. ב-2 בפברואר 2017 גרין רשם שיא עונתי של 25 נקודות, והוסיף שלושה ריבאונדים ושני אסיסטים בניצחון 90–75 על אוניקס קאזאן. גרין עזר לאולימפיאקוס להגיע לגמר היורוליג 2017, שם הפסידה לפנרבחצ'ה. ב-21 ביולי 2017 חתם בוולנסיה, סייע לה לזכות בסופרקאפ הספרדי 2017 ונבחר ל-MVP של הטורניר לאחר שהעמיד ממוצעים של 15.5 נקודות בשני משחקים. בעונות העוקבות שיחק בפוג'יין סטורג'נס הסינית, ריאל בטיס הספרדית, בחצ'שהיר קולג'י הטורקית, א.א.ק אתונה היוונית וג'ג'יאנג גולדן בולס הסינית, וב-28 בספטמבר 2022 חתם בהפועל חולון. מדיה וקבצים בנושא אריק גרין בוויקישיתוף אריק גרין, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל, באתר היורוליג פרופיל, באתר ליגת העל הספרדית בכדורסל (בספרדית)
יחסי ערב הסעודית – פינלנד

יחסי ערב הסעודית–פינלנד הם היחסים הדיפלומטיים בין ערב הסעודית לפינלנד. שתי המדינות כוננו יחסים דיפלומטיים ב-6 ביוני 1969, ובשנת 2019 ציינו 50 שנה לכינון היחסים ביניהן. ערב הסעודית פתחה שגרירות בהלסינקי בסביבות 2008. פינלנד מחזיקה בערב הסעודית שגרירות בריאד וקונסוליה כללית בג'דה. ערב הסעודית מחזיקה בפינלנד שגרירות בהלסינקי. פינלנד וסעודיה באתר שגרירות פינלנד בערב הסעודית Finland – Saudi Arabia 50th Anniversary באתר oivan שגרירות פינלנד בערב הסעודית שגרירות ערב הסעודית בפינלנד ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי ונצואלה–פינלנד

יחסי ונצואלה–פינלנד הם היחסים הבילטרליים בין ונצואלה לפינלנד. פינלנד הייתה בין 28 מדינות האיחוד האירופי שהתעלמו מתוצאות הבחירות לאספה המכוננת הלאומית בוונצואלה 2017. פינלנד התעלמה גם מתוצאות הבחירות לנשיאות בוונצואלה 2018, בהם הוכרז ניקולאס מדורו כמנצח. בשנת 2019, במהלך המשבר הנשיאותי בוונצואלה, הכירה פינלנד בחואן גואידו כנשיא ונצואלה. מדיה וקבצים בנושא יחסי ונצואלה–פינלנד בוויקישיתוף Los 28 países de la UE no reconocen la Constituyente באתר hoy‏, 3 באוגוסט 2017 Ulkoministeri Soini: Venezuelan presidentti Madurolla ei ole oikeutta olla vallassa באתר mtvuutiset‏, 24 בינואר 2019 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי איחוד האמירויות הערביות – צ'כיה

יחסי איחוד האמירויות הערביות–צ'כיה הם היחסים הדיפלומטיים בין איחוד האמירויות הערביות לצ'כיה. שתי המדינות כוננו יחסים דיפלומטיים בשנת 1971, ובדצמבר 2021 הואר מגדל פטרין בפראג בצבעי דגל איחוד האמירויות הערביות, לציון 50 שנה לכינון היחסים בין המדינות. במאי 2022 מוחמד בן אחמד אל בווארדי, שר המדינה האמירתי לענייני הגנה, קיבל בלשכתו במשרד ההגנה את ג'יז'י סלוויק, שגריר צ'כיה באיחוד האמירויות. בפגישה השתתפו מתר סאלם עלי אל-דהרי, תת-מזכיר משרד הביטחון, וכמה קצינים. במהלך הפגישה הדגיש אל בווארדי את היחסים האיתנים בין איחוד האמירויות והרפובליקה הצ'כית בתחומים שונים, ובראשם קשרי ההגנה והצבא שלהם. שני הצדדים דנו גם בשיתוף פעולה ובדרכים לחיזוקם בתחומי ההגנה והצבא, לצד מספר נושאים אזוריים ובינלאומיים בעלי דאגה הדדית. בפברואר 2022 Etihad Credit Insurance (ECI), חברת האשראי הפדרלית ליצוא של איחוד האמירויות הערביות, חתמה על מזכר הבנות (MoU) עם תאגיד הערבות והביטוח לייצוא של הרפובליקה הצ'כית (EGAP) כדי לשפר את הסחר, ההשקעות, ושיתוף פעולה כלכלי בין שתי המדינות. צ'כיה היא שותפת מפתח של איחוד האמירויות הערביות באיחוד האירופי, כאשר שתי המדינות נהנות מיחסים פוליטיים, כלכליים ותרבותיים הולכים וגדלים. לפי שגרירות צ'כיה, איחוד האמירויות היא שותפת הסחר השנייה בגודלה באזור MENA. נתונים ממשרד הכלכלה של איחוד האמירויות מראים כי סחר ללא נפט של איחוד האמירויות–צ'כיה בשנת 2020 הסתכם ב-3.7 מיליארד דרהם, מה שמוכיח קשרים אסטרטגיים מוצקים בין שתי המדינות. צ'כיה מחזיקה באיחוד האמירויות הערביות שגרירות באבו דאבי. איחוד האמירויות הערביות מחזיקה בצ'כיה שגרירות בפראג. מדיה וקבצים בנושא יחסי איחוד האמירויות הערביות – צ'כיה בוויקישיתוף יחסי איחוד האמירויות הערביות–צ'כיה באתר שגרירות צ'כיה באבו דאבי UAE, Czech Republic discuss defence cooperation באתר משרד ההגנה של איחוד האמירויות, 27 במאי 2022 UAE, Czech Republic ink agreement to boost trade and economic cooperation באתר wam‏, 22 בפברואר 2022 שגרירות צ'כיה באיחוד האמירויות הערביות
יחסי ונצואלה–צ'כיה

יחסי ונצואלה–צ'כיה הם היחסים הדיפלומטיים בין ונצואלה לצ'כיה. צ'כיה הייתה בין 28 מדינות האיחוד האירופי שהתעלמו מתוצאות הבחירות לאספה המכוננת הלאומית בוונצואלה 2017. צ'כיה התעלמה גם מתוצאות הבחירות לנשיאות בוונצואלה 2018, בהם הוכרז ניקולאס מדורו כמנצח. בשנת 2019, במהלך המשבר הנשיאותי בוונצואלה, הכירה צ'כיה בחואן גואידו כנשיא ונצואלה. צ'כיה מיוצגת בוונצואלה באמצעות שגרירותה בבוגוטה, קולומביה. ונצואלה מיוצגת בצ'כיה באמצעות שגרירותה בווינה, אוסטריה. מדיה וקבצים בנושא יחסי ונצואלה–צ'כיה בוויקישיתוף Los 28 países de la UE no reconocen la Constituyente באתר hoy‏, 3 באוגוסט 2017 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.